Werner Anderson (født i Ålesund i 1972)

Norsk fotograf, regissør og billedkunstner.

Andersons kunstnerskap er i stor grad preget av fotografens erfaring fra konfliktområder. På oppdrag for humanitære organisasjoner som Røde Kors og Norsk Folkehjelp, jobbet han i mange år med å dokumentere fjerning av eksplosiver og livet til sivile krigsofre i kjølvannet av krig og konflikt. I flere tiår har han arbeidet i land i Sørøst-Asia, Afrika, Midtøsten, Balkan og Sør-Amerika.

Med en samfunnsengasjert tilnærming til kunsten stiller Anderson gjennom sine poetiske bilder åpne spørsmål om kollektiv og individuell bearbeiding av fortiden. Kunstneren jobber også med temaer knyttet til forholdet mellom menneske og natur.

Werner Andersons bilder har vært utstilt på blant annet Preus Museum, Nordic Light International Festival, og på ulike gallerier i Storbritannia, Russland, Italia, Spania, Jordan og Irland.

Han har mottatt flere nasjonale og internasjonale priser og utmerkelser for sitt arbeid.

Les mer om kunstneren [her](http://www.werneranderson.no/).